Жыгач материалдар
Жыгач материалдар - жыгачтын табигый физикалык түзүлүшүн жана химикалык касиеттерин сактаган материалдар. Алар иштетилүүчү жана иштетилбөөчү болуп бөлүнөт. Иштетилбеген жыгач материалдарга бутактары кыркылып, керектүү узундукта кесилип алынган устундар кирет. Бул устундардын кабыгы аарчылгандан кийин, өнөр жайда, турак үй курууда, байланыш жана электр зымдарына түркүк же мамы, жер астындагы кен байлыктарды иштетүүдө бекитүүчү материал катары пайдаланылат. Иштетилген жыгач материалдарга тилинген материалдар (тактай, шпал, брус, паркет тактайы жана башка), таарылган жана сүрүлгөн тактайчалар кирет. Жыгач материалдардын сапаты стандартташтырылган, анда жыгачтын сорту, түрү, иштетилүүдөгү кемчиликтери көрсөтүлөт. 
Курулуш

Колдонулган адабияттар
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074 -5